વાસ્તવમાં કેન્દ્રીય ગૃહ પ્રધાન રાજનાથસિંહના નેતૃત્વ હેઠળ ઇન્ટર મિનિસ્ટિરિયલ ગ્રૂપે ટ્રિપલ તલાક વિધેયકનો મુસદ્દો તૈયાર કર્યો છે. જેમાં મૌખિક, લેખિત, એસએમએસ કે વોટસએપ દ્વારા કોઇ પણ પ્રકારે ટ્રિપલ તલાક એટલે કે તલાક-એ-બિદ્દતને ગેરકાયદે જાહેર કરવા અને આ પ્રકારનો તલાક આપનાર પતિને ત્રણ વર્ષની જેલની સજા કરવાની જોગવાઇ કરાઇ છે. આ વિધેયકને આ મહિને જ કેન્દ્રીય કેબિનેટે મંજૂરી આપી હતી.